stanford-oval/wikipedia huggingface dataset:
קבר חנה ושבעת בניה
צפת, ישראל > בית הקברות

משה ריישר (1850 לערך), בספרו "שערי ירושלים", ככל הנראה הראשון לתאר את קבורת חנה ושבעת בניה בבית הקברות היהודי העתיק בצפת:
בצפת יש מקום אצל בית הקברות והוא תל גדול ועליו מישור, ושם עושין מעמד עם המת ואומרים ויהי נועם ואח"כ (=ואחר כך) קדיש, ומבקשין ממנו מחילה. ומשם עד מקום קברו אומרים ויהי נועם כמה פעמים. ומקום ההוא אומרים ששם קבורת חנה ושבעת בניה. ובתשעה באב הולכין נשי הספרדים המקוננות ויושבין שם ומייללות ומקוננות
בשלהי המאה ה-20 סומנה מערת קבורה במורד ההר של בית הקברות העתיק בצפת שזוהתה ככל הנראה בטעות כמערת חנה ובניה. מחקר שפורסם בשנת 2007 ציין כי המיקום המקורי היה במעלה ההר, "לפני שער בית הקברות הצבאי, על תל קטן שבראש ההר משמאל הכביש... זהו התל שמעל מתחם עולי הגרדום... בעבר היו עושים שם את השכבת המת בעת ההלוויה, והיה המקום האחרון שעד אליו ליוו תושבי צפת את הנפטרים".
מודיעין, ישראל

מסורת נוספת, המוזכרת גם היא בספרו של משה ריישר, מייחסת את קבורת שבעת הבנים (ללא האם) למודיעין, בסמוך לקברי החשמונאים ואף מתעדת מסורת נוצרית במקום:
מודין עיר קטנה על הר בה ישבו מלכי בית חשמונאי... סמוך לשם קברי שבעה בני חנה אשר הומתו על קידוש השם. ועליהם בית תפלה לנוצרים
לקריאה נוספת

ישראל מאיר גבאי, מקומות קדושים וקברי צדיקים בגליל, ועד אהלי צדיקים, מהדורות: 2007, 2011, כרך ב'.
טיילור מרשל (אנ'), הרב הצלוב: היהדות ומקורות הנצרות הקתולית (הוצאת סיינט ג'ון, 2009)
הצדיקים חיים: מראה מקומות לקברי הצדיקים ואתרים קדושים
מדריך כרטא: קברי צדיקים בארץ ישראל
הערות שוליים

↑  י. הרצברג, י. סטפנסקי, י. מ. גבאי "מקומות קדושים וקברי צדיקים בגליל", כרך ב', עמוד 22, מהדורת 2011
↑  Taylor Marshall, The Crucified Rabbi: Judaism and the Origins of the Catholic Christianity (Saint John Press, 2009), עמוד 184.
↑  ד. שפירו "האשה ובניה: מאנטיוכיה לצפת"
↑  י. הרצברג, י. סטפנסקי, י. מ. גבאי "מקומות קדושים וקברי צדיקים בגליל", כרך ב', עמוד 23, מהדורת 2011
שרידי חנה ושבעת בניה - השמורים במקדש המכבים - בכנסיית סנט אנדרו, קלן, גרמניה.
כנסיית סן פייטרו אין וינקולי ברומא, בשנת 1900
המערת שצוינה כמערת חנה ושבעת בניה בבית הקברות היהודי העתיק בצפת
יובל הרינג

| --- | --- |

 לידה:  21 במרץ 1983 (בן 41)
 מדינה:  ישראל
 השכלה:  תיכון אלון רמת השרון  אוניברסיטת תל אביב 
 קישורים חיצוניים
 פייסבוק:  tvboodas
 
יובל הרינג (נולד ב-21 במרץ 1983) הוא מוזיקאי, מפרסם ישראלי, וסולן להקת הרוק "ועדת חריגים" (אנ').
ביוגרפיה

הרינג גדל ברמת השרון, למד בתיכון אלון במגמת אמנות, והוא בעל תואר ראשון בהיסטוריה של האמנות מאוניברסיטת תל אביב.
ביוגרפיה > קריירה מוזיקלית

הרינג החל את הקריירה המוזיקלית שלו כנגן גיטרה וסולן בימי התיכון, ב-2001, כשהקים את הלהקה "הבקרים הרועשים" יחד עם הגיטריסט אבינועם שטרנהיים. לאחר השחרור מהצבא, הקימו יחד את להקת המת' רוק "לבנון" יחד עם אדם לסלבסקי (באס) ואלחנדרה לוי (תופים), שמאוחר יותר הוחלפו באבישי לונדנר (באס) ואדם כץ (תופים). בסוף 2005 הקליטו את אלבום הבכורה שלהם, Sunken City, שיצא בלייבל פאסט מיוזיק והושק בהופעה במועדון ה"פטיפון". ב-2007 יצאו למסע הופעות בן חודשיים בצפון אמריקה, ומשחזרו השיקו את אלבומם השני, שהופץ בארץ על ידי פאסט מיוזיק ובארצות הברית בלייבל הטקסני Australian Cattle God.
בשנת 2005 היה ממקימי הלייבל "פית/קית", יחד עם דני הדר וסיוון שדמון - ששימש בית ללהקות ערופי שפתיים, The Dogs, NX2, Two States ודני הדר.
ב-2008, בזמן שחי בברלין, הקים את להקת האינדי המקומית TV Buddhas יחד עם מיקי טריאסט ואחיה. הם ניגנו תחת השפעות הוולווט אנדרגראונד ובלאק סבאת', והופיעו מעל 1,000 פעמים ברחבי אירופה, במסע הופעות שהסיט את הפעילות של להקת לבנון הצידה, עד שזו התפרקה ב-2012.
לאחר שחזר לארץ, החליט הרינג להוציא לאור את שיריו שנכתבו במקור בעבור להקה אחרת – ויצר קשר עם המתופף יובל גוטמן והבסיסט דן בלוך. השלישייה החלה לעשות חזרות בחדר חזרות שנמצא במקלט של בית ספר יסודי וכינתה את עצמה "ועדת חריגים".
אלבום הבכורה של הלהקה, The World Is Well Lost (אנ'), הופק על ידי קייל "סליק" ג'ונסון והוקלט בדירה של הלהקה בתל אביב. האלבום התפרסם ב-2013 דרך חברת התקליטים הישראלית אנובה מיוזיק והלייבל האמריקאי העצמי Warm Ratio. בשנת 2014, הלהקה יצאה לסיבוב ההופעות הראשון שלה בארצות הברית. בשנת 2015 יצא האלבום השני של הלהקה - "Sinking as a Stone".
בשנת 2022 השתתף בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.
ביוגרפיה > לייבלים עצמאיים ואירועי אינדי

הרינג הקים מספר לייבלים עצמאיים. ראשית היה Fish In The Water, שהוציא ריליסים לשאריות מסצנת הפטיפון כמו אכזבות' ואדם קומן, ובשנת 2017 הקים את הלייבל "נוער אבוד" - שייצג את סילבי ז'אן וסא"ל חרדלי. הלייבל הוציא גם ויניל וקסטות, הראשונה שבהם בשיתוף הלייבל Burger World: בה נכללים 12 שירים של להקות חדשות ששרות בעברית, כחלק מסדרה שסוקרת סצנות אינדי ברחבי העולם.
בשנים 2007–2008 ושוב בשנת 2010 הפיק את פסטיבל פולקל'ה – פסטיבל פולק–אינדי–סינגר־סונגרייטרס שהתקיים פעמיים בשנה והציב על במה אחת אמני שוליים לצד אמנים מוכרים.
בשנים 2012–2014, יחד עם ירדן אלבוחר, זואי פולנסקי ועדו רמון, הפיק הרינג את "נשף חלל", סדרת אירועים של הופעות וארט ברוח חללית[דרושה הבהרה] – שהתחיל במועדון התיבה והמשיך למועדון הפסאז'.
ביוגרפיה > שיווק

בשנת 2013 הקים את חברת יחסי הציבור והשיווק 'אנלוג' שייצגה אמנים כמו רמי פורטיס, נצ’י נצ’, ג’יין בורדו, כהן@מושון, קותימן ולירון עמרם.
מאז 2018, לצד שותפו אייל בסון, יובל הרינג משמש כמנכ"ל חברת הפרסום והשיווק MODUS.
ב-2022 הקים את חנות הקומיקס "האגם הגווע" ברחוב לבונטין בתל אביב.
הערות שוליים

↑  חוגגים עם הלייבל "פית/קית", באתר ynet, 28 בינואר 2010
↑  אור ברנע, פסטיבל פולקל'ה יתקיים בתל אביב, באתר ynet, 12 בפברואר 2007
↑  אורי זר אביב, המוסיקאים שרוצים לעשות נשף בחלל, באתר הארץ, 16 בדצמבר 2012
ג'ון וויק (סדרת סרטים)

| --- | --- |

 יוצר:  צ'אד סטהלסקי דייוויד לייטץ דרק קולסטד
 סרטים וטלוויזיה
 סרטים:  ג'ון וויק ג'ון וויק 2 ג'ון וויק 3 ג'ון וויק 4
 משחקים
 משחקי וידאו:  John Wick Chronicles John Wick Hex
 שמע
 פסקולים:  ג'ון וויק - פסקול הסרט  ג'ון וויק 2 - פסקול הסרט ג'ון וויק 3 - פסקול הסרט ג'ון וויק 4 - פסקול הסרט
 שונות
 Summit Entertainment
 קיאנו ריבס
 www.johnwick.movie
ג'ון וויק (באנגלית: John Wick) היא סדרת סרטי פעולה וזיכיון מדיה שיצר התסריטאי האמריקאי דרק קולסטד. סדרת הסרטים מגוללת את קורותיו של ג'ון וויק, מתנקש מיומן המחפש נקמה ומגולם על ידי קיאנו ריבס.
הסדרה החלה ב-2014 עם יציאת הסרט "ג'ון וויק" (2014), ונמשכה עם סרטי ההמשך "ג'ון וויק 2" (2017), "ג'ון וויק 3" (2019) ו"ג'ון וויק 4" (2023). כל סרטי הסדרה זכו לביקורות חיוביות וגרפו למעלה ממיליארד דולר בקופות.
הסרטים > ג'ון וויק (2014)

הסרט הראשון בסדרת הסרטים מגולל את קורותיו של ג'ון וויק, מתנקש מיומן שפרש אך נאלץ לשוב חזרה לאחר מות אשתו ועקב הרג כלבתו בידי אנשי המאפיה הרוסית.
בסרט מתואר עולם של רוצחים שכירים עם טקסים, קודים וכללי כבוד משלו. חלק מהסרט מתרחש במלון קונטיננטל שמציע, בנימוס קפדני, שירותי ניקיון ועזרה ראשונה ייחודיים לאנשים בתחום העיסוק הזה, כחלק מרשת בתי מלון בשם 'קונטיננטל'.
בסרט מופיע השחקן הישראלי עומר ברנע כאחד מאנשי המאפיה הרוסית.
הסרטים > ג'ון וויק 2 (2017)

בסרט השני בסדרת הסרטים ג'ון וויק מסרב לעסקה ולאחר מכן מגלה שהוצע פרס של 7 מיליון דולר על ראשו ונאלץ להגן על עצמו מפני צבא של מתנקשים מיומנים.
הסרטים > ג'ון וויק 3 (2019)

בחודש אוקטובר 2016, סטהלסקי הצהיר כי פרק שלישי נמצא בשלבי פיתוח. ביוני 2017, דווח כי דרק קולסטד(אנ') יחזור לכתוב את התסריט עבור הסרט השלישי. בספטמבר, הוכרז כי הסרט ייצא לאקרנים ב-17 במאי 2019. בינואר 2018 צ'אד סטהלסקי הוכרז כבמאי הסרט ואליו יצטרפו נוסף לקיאנו ריבס גם קומון, לורנס פישבורן ורובי רוז שיגלמו את תפקידיהם מהסרטים הקודמים.
צילומי הסרט התרחשו בניו יורק, ירדן ויפן וההפקה יצאה לדרך במרץ 2018. אושר ליהוקו של הירויוקי סנאדה לתפקיד נבל הסרט. במאי 2018 הצטרפה גם האלי ברי לצוות השחקנים. ביולי 2018 נחשף שם הסרט באנגלית: "John Wick: Chapter 3 - Parabellum".
ג'ון וויק במנוסה משתי סיבות: פרס של 14 מיליון דולר הונח על ראשו והוא הפר את החוק המרכזי של הקונטיננטל: הוא ביצע רצח בתחומי המלון. הקורבן היה חבר בשולחן הגבוה, שהכריז את הפרס על ראשו. ג'ון נאלץ להשתמש בכל אמצעי אפשרי כדי לשרוד.
הסרטים > ג'ון וויק 4 (2023)

במאי 2019 נודע כי צ'אד סטאהלסקי עובד על הסרט הרביעי בסדרה. קיאנו ריבס הצהיר שהוא יצטרף לסרטי ההמשך כל עוד הסרטים יהיו פופולריים. Lionsgate אישרו רשמית את ההפקה לסרט הרביעי ותאריך יציאתו לאקרנים הוא 24 במרץ 2023.
ב-2021 הוחלט לייצר סרט חמישי בסדרה. במקור סרט זה היה אמור להיות חלק שני לסרט הרביעי, אך בסוף הוחלט לאחד את שני החלקים לסרט אחד.
הסרטים > ג'ון וויק מציג: בלרינה (2025)

סרט ספין אוף בשם "ג'ון וויק מציג: בלרינה" מתוכנן לצאת ב-2025.
סדרת הטלוויזיה

ביוני 2017, צ'אד סטהלסקי ודרק קולסטאד החלו לעבוד על סדרת טלוויזיה שתתבסס על דמויות מסדרת הסרטים, שתיקרא "הקונטיננטל", על שם המלון הייחודי שמופיע בסדרה. הסדרה תתמקד במתרחש בין כותלי המלון המהווה מקלט למתנקשים. קיאנו ריבס ואיאן מק'שיין הסכימו לשוב לגלם את דמויותיהם מהסרטים.
בינואר 2018, הסדרה הוזמנה על ידי רשת Starz. כריס קולינס נשכר לכתיבת התסריט בעוד דייוויד ליטץ' וצ'אד סטהלסקי יפיקו ויביימו.
באוגוסט 2024, פורסם כי סדרת טלוויזיה בשם "John Wick: Under the High Table", בפיתוח ב-Lionsgate Television.
סרט ספין אוף

ביולי 2017 אולפני ליונסגייט הביעו עניין בהפקת סרט ספין אוף שיתבסס על תסריט שנקרא "בלרינה" שמתמקד במתנקשת שצדה את האנשים שהרגו את משפחתה. באפריל 2022 הוכרז שבסרט תככב אנה דה ארמס שתחליף את יוניטי פלאן שגילמה את דמות הבלרינה בסרט "ג'ון וויק 3".
שחקנים ודמויות

| דמות | סרט> ג'ון וויק | סרט> ג'ון וויק 2 | סרט> ג'ון וויק 3: פרבלום | סרט> ג'ון וויק 4 | סדרת טלוויזיה> קונטיננטל |
| --- | --- | --- | --- | --- | --- |
ג'ון וויק: קיאנו ריבס
וינסטון: איאן מקשיין
| הלן וויק | ברידג'ט מוינאהן | ברידג'ט מוינאהן |  |  |  |
| אאורליו | ג'ון לגוויזאמו | ג'ון לגוויזאמו |  |  |  |
| כארון | לאנס רדיק | לאנס רדיק | לאנס רדיק | לאנס רדיק |  |
| ג'ימי | תומאס סדוסקי | תומאס סדוסקי |  |  |  |
| מרקוס | וילם דפו |  |  |  |  |
| ויגו טראסוב | מיכאל ניקוויסט |  |  |  |  |
| יוסף טראסוב | אלפי אלן |  |  |  |  |
| גברת פרקינס | אדריאן פאליקי |  |  |  |  |
| קסיאן |  | קומון | קומון |  |  |
| ארס |  | רובי רוז | רובי רוז |  |  |
| באורי קינג |  | לורנס פישבורן | לורנס פישבורן |  |  |
| סנטינו ד’אנטוניו |  | ריקרדו סקמארצ'יו |  |  |  |
| אברם טראסוב |  | פיטר סטורמר |  |  |  |
| ג'וליוס |  | פרנקו נרו |  |  |  |
| סופיה |  |  | האלי ברי |  |  |
צוות ההפקה

| הסרט | בימוי | תסריט | הפקה | צילום | עריכה | הלחנה |
| --- | --- | --- | --- | --- | --- | --- |
| ג'ון וויק | צ'אד סטהלסקי | דרק קולסטד | בזיל אייוואניק  דייוויד ליטץ' אווה לונגוריה   מייקל וית'ריל | ג'ונתן סלע | אליזבת רונלדסדוטיר | טיילר בייטס   ג'ואל ריצ'רד ג'יי |
| ג'ון וויק 2 | צ'אד סטהלסקי | דרק קולסטד | בזיל אייוואניק  אריקה לי | דן לאוטסן | אוון שיף | טיילר בייטס   ג'ואל ריצ'רד ג'יי |
| ג'ון וויק 3 | צ'אד סטהלסקי | דרק קולסטד שאי האטן כריס קולינס מארק אברמס | בזיל אייוואניק  אריקה לי | דן לאוטסן | אוון שיף | טיילר בייטס   ג'ואל ריצ'רד ג'יי |
| ג'ון וויק 4 | צ'אד סטהלסקי | שאי האטן מייקל פינץ' | בזיל אייוואניק אריקה לי צ'אד סטהלסקי | דן לאוטסן | נת'ן אורלוף | טיילר בייטס   ג'ואל ריצ'רד ג'יי |
משחקי ווידאו

ב-7 באוגוסט 2015, אולפני Lionsgate ואולפני Starbreeze הכריזו על שיתוף פעולה בפיתוח משחק ירי בגוף ראשון במציאות מדומה המבוסס על הסרט, עבור פלטפורמת HTC Vive/Steam VR. הפיתוח נוהל על ידי Grab Games, עם Starbreeze כמפיצי המשחק. המשחק שוחרר לבסוף ב-9 בפברואר 2017 תחת השם "John Wick Chronicles".
בנוסף הוכרז משחק בשם "John Wick Hex", משחק אסטרטגיה מבוסס ציר זמן. המשחק מוגדר כפריקוול והוא מבוסס על התקופה בה ג'ון עוד לא פגש את אשתו. המשחק משמר את אווירת הסרטים במספר דוגמאות לריאליזם: כשהשחקן מקיף מכשול או מחסה יש לו נקודה עיוורת מאחורי המכשול והוא אינו יכול לראות אויבים שיבואו מאחורי קיר זה. דוגמה נוספת היא המחסנית של ג'ון, בניגוד למשחקי מחשב רבים אם במחסנית יש קליעים והשחקן בחר לטעון את האקדח כל הקליעים שבמחסנית יישארו בתוכה על הרצפה. המשחק יצא ב-8 באוקטובר 2019.
הכנסות

| סרט | הקרנת בכורה | הכנסות> אמריקה הצפונית | הכנסות> אזורים אחרים | הכנסות> בכל העולם | תקציב | הערות |
| --- | --- | --- | --- | --- | --- | --- |
| ג'ון וויק | 24 באוקטובר 2014 | $43,037,835 | $45,723,826 | $88,761,661 | $20,000,000 |  |
| ג'ון וויק 2 | 10 בפברואר 2017 | $92,029,184 | $79,189,198 | $171,218,382 | $40,000,000 |  |
| ג'ון וויק 3 | 17 במאי 2019 | $112,937,746 | $74,767,596 | $187,705,342 | $75,000,000 |  |
| ג'ון וויק 4 | 24 במרץ 2023 | $185,313,565 | $242,238,540 | $427,552,105 | $100,000,000 |  |
| סך הכל | סך הכל | $433,318,330 | $441,919,160 | מעל $1,000,000,000 | $235,000,000 |  |
הערות שוליים

↑  Rotten Tomatoes Editorial, All John Wick Movies Ranked, Rotten Tomatoes (באנגלית אמריקאית)
1 2  John Wick Franchise Surpasses $1 Billion Milestone Worldwide, MovieWeb, ‏2023-05-20 (באנגלית)
↑  Page, Aubrey (10 באוקטובר 2016). "'John Wick 3' Already in the Works, Reveals Director Chad Stahelski; 'Chapter 2' Details Teased". Collider.com. ארכיון מ-2016-10-10. נבדק ב-10 באוקטובר 2016. {{cite news}}:  (עזרה)
↑  Kit, Borys (1 ביוני 2017). "'John Wick 3' Brings Back Writer Derek Kolstad (Exclusive)". The Hollywood Reporter. ארכיון מ-1 ביוני 2017. נבדק ב-1 ביוני 2017. {{cite news}}:  (עזרה)
↑  Anthony D'Alessandro, ‏‘John Wick: Chapter Three’ Targets Early Summer 2019 Date‎, ‏Deadline, ‏14 בספטמבר 2017
↑  John Wick: Chapter 3 Filming Starts with Behind-the-Scenes Photos
↑  "EXCLUSIVE: 'John Wick 3' Details: Director, New Characters, Start Date and More - That Hashtag Show". That Hashtag Show. אורכב מ-המקור ב-2018-01-18. נבדק ב-2018-01-20.
↑  הוכרז תאריך יציאה לסרט ג'ון וויק 3
↑  Halle Berry and More Join Keanu Reeves in John Wick: Chapter 3!
↑  r/IAmA - Hey, I'm director Chad Stahelski! Let's talk about John Wick: Chapter 3 - Parabellum - AMA, reddit (באנגלית)
↑  Alex Pappademas, The Legend of Keanu Reeves, GQ (באנגלית)
↑  Lussier, Germain. "The Robust Assassin Mythology of John Wick Could Get Its Own TV Show". io9. io9. נבדק ב-14 באוגוסט 2017. {{cite web}}:  (עזרה)
↑  Travers, Ben (14 ביוני 2017). "'John Wick' TV Show: Keanu Reeves Expected to Guest Star, a New Title, and More Plans for the Prequel". {{cite web}}:  (עזרה)
↑  "'John Wick' TV Series Title, Plot Details, and Keanu Reeves Cameo Teased by Chad Stahelski". 14 ביוני 2017. {{cite web}}:  (עזרה)
↑  John Wick TV Show Officially Green-Lit By Starz, ScreenRant, ‏2018-01-12 (באנגלית)
↑  Joe Otterson, ‘John Wick’ Sequel Series in the Works at Lionsgate Television, Variety, ‏2024-08-05 (באנגלית אמריקאית)
↑  Haleigh Foutch (July 25, 2017). Lionsgate Looking to Expand the 'John Wick' Universe with Female-Led Action Movie. Collider. retrieved April 29, 2022
↑  BJ Colangelo (April 28, 2022). Ana De Armas Will Take Center Stage In John Wick Spin-Off Movie, Ballerina. Slash Film. retrieved April 29, 2022
↑  "John Wick Chronicles".
↑  McCown, Alex (7 באוגוסט 2015). "John Wick is being turned into a VR game, hopefully sans puppy death". נבדק ב-10 באוגוסט 2015. {{cite web}}:  (עזרה)
↑  Sofka, Samantha (7 באוגוסט 2015). "There's a John Wick VR Game on the Way". nerdist.com. אורכב מ-המקור ב-2015-08-19. נבדק ב-8 באוגוסט 2015. {{cite news}}:  (עזרה)
↑  "Payday 2: John Wick Weapon Pack".
↑  "Payday 2: John Wick Character Pack".
↑  "John Wick (2014) - Box Office Mojo". boxofficemojo.com.
↑  "John Wick: Chapter Two (2017) - Box Office Mojo". boxofficemojo.com.
↑  "John Wick: Chapter 3 – Parabellum (2019)". Box Office Mojo. IMDb.]
↑  John Wick: Chapter 4, Box Office Mojo
| ג'ון וויק |
| --- | --- | --- | --- | --- |
| ג'ון וויק (2014) | ג'ון וויק 2 (2017) | ג'ון וויק 3 (2019) | ג'ון וויק 4 (2023) | ג'ון וויק מציג: בלרינה (2025) |
דמויות
ג'ון וויק
אחר
הקונטיננטל • ג'ון וויק הקס • ג'ון וויק • A Job to Do
סימן אגדסטין

| --- | --- |

 לידה:  15 במאי 1967 (בן 57) אסקר, נורווגיה 
 הישג בולט:  היה מס' 12 בעולם בשנת 1989
 הדרגה הגבוהה ביותר:  רב אמן משנת 1985
 מד כושר מרבי:  2716 (אוגוסט 1989)
 מד כושר נוכחי:  2564 ‏(אוקטובר 2024)
 השכלה:  Berg Upper Secondary School 
 מקצוע נוסף:  כדורגלן, מאמן ועיתונאי
 מדינה:  נורווגיה
 
סימן אגדסטין (בנורווגית: Simen Agdestein; נולד ב-15 במאי 1967) הוא שחמטאי נורווגי בדרגת רב אמן, שבע פעמים אלוף נורווגיה בשחמט. במקביל לקריירת השחמט שלו, שיחק אגדסטין כדורגל ברמה מקצועית, והופיע שמונה פעמים במדי נבחרת נורווגיה בכדורגל.
ביוגרפיה

אגדסטין נולד באסקר, פרבר של אוסלו, וכבר בילדותו הראה מידה רבה של כישרון בשחמט. בגיל 15 זכה לראשונה באליפות ארצו (לבוגרים); בגיל 16 סיים שני באליפות אירופה לנוער; בגיל 18, בשנת 1985 היה לנורווגי הראשון שזוכה לתואר רב אמן, הדרגה הרשמית הבכירה בעולם השחמט. בעת ההיא היה אגדסטין רב האמן הצעיר ביותר בעולם. ב-1986 סיים שני באליפות העולם לצעירים, בהקדימו את אנאנד וברייב. ב-1989 הגיע לדירוג שיא של 16 בעולם.
לכל ההישגים האלה הגיע אף על פי ששיחק שחמט במשרה חלקית בלבד. בשאר הזמן הוא היה חלוצה של אפ סי לין, מועדון כדורגל באוסלו שבמדיו שיחק בליגה השנייה ובשלב מסוים גם בליגה הבכירה בנורווגיה. החל ב-1985 הוא היה חבר בנבחרת הצעירה של נורווגיה וב-1988 זומן לנבחרת הבוגרת, בעקבות המלצתו הפומבית של מאמן לין, אגיל אולסן. אולסן תמך בכפל הקריירות הבלתי שגרתי של החלוץ הבלתי צפוי שלו, ואפשר לו לעזוב את אימוני הקבוצה כדי להתחרות בשחמט ברחבי העולם.
אגדסטין לבש את מדי הנבחרת שמונה פעמים, והבקיע שער בינלאומי אחד. אולם ב-1989, כאשר ניתנה לו ההזדמנות להתקדם בכדורגל על ידי הצטרפות לקבוצת בשיקטש הטורקית, הוא העדיף להתרכז בטורניר שחמט חשוב שעמד בפתח, וויתר על ההצעה. החלטה זו עלתה לו בסילוק מהנבחרת הלאומית. ב-1991 חיסלה פציעה בברך את הקריירה הספורטיבית שלו. ב-1994 הוא נאלץ לצפות מהצד בחבריו לנבחרת, שהעפילו לראשונה מזה זמן רב לטורניר גמר גביע העולם.
ייתכן שהניסיון לתחזק את שתי הקריירות במקביל נועד לכישלון מראש. אגדסטין, שללא ספק ניחן בכישרון רב בשחמט, כונה על ידי גארי קספרוב "החובבן החזק בעולם". רבים בעולם השחמט הפצירו בו להתרכז במשחק המלכים באופן בלעדי. כשהוא עשה זאת לבסוף - בלית ברירה, לאחר הפציעה הקשה - הוא לא הצליח להפיק את המקסימום על הלוח. בעיות בריאות הפריעו לו גם בשחמט, ובמהלך שנות התשעים הוא התדרדר בדירוג העולמי. רק ב-1999 החל להתאושש, כאשר זכה בטורניר קפל לה גרנד, לפני 104 רבי אמנים. ב-2003 זכה בהישג נאה כשניצח בטורניר האי מאן.
אגדסטין אימן את מגנוס קרלסן בעבר (כיום אחיו, אספן, הוא מנהלו). הוא כותב בעיתון נפוץ בנורווגיה על שחמט ומשמש כשופט בטורנירי שחמט.
אגדסטין נשוי ואב לשניים.
גלגל ענק (שיר של חלב ודבש)

ערך זה עוסק בשיר של להקת חלב ודבש. אם התכוונתם לשיר של הזמר טונה, ראו .
| --- | --- |
 סינגל בביצוע חלב ודבש
 מתוך האלבום גלי עטרי וחלב ודבש
 יצא לאור:  1979
 סוגה:  פופ
 שפה:  עברית
 אורך:  3:13
 כתיבה:  שמרית אור
 לחן:  קובי אשרת
 עיבוד:  קובי אשרת
 
"גלגל ענק" הוא שיר של להקת הפופ הישראלית חלב ודבש משנת 1979. הוא נכלל באלבום הבכורה שלהם וזכה בתואר "שיר השנה" במצעד השנתי ה'תש"ם-1980 של רשת ג'.
השיר

השיר נכתב על ידי הפזמונאית שמרית אור והולחן ועובד על ידי קובי אשרת. שם השיר מרמז על גלגל החיים ומתאר כיצד דברים רעים יכולים להשתנות לטובה:
מַעְגָּל נִפְתָּח בְּכָל שָׁנָה

וּמַעְגָּל נִסְלָח בְּכָל שָׁנָה

וְאִם דָּבָר לֹא הִשְׁתַּנָּה

מָחָר וַדַּאי נִצְחַק.

מַעְלָה כְּשֶׁזֶּה טוֹב

וְלֹא נוֹרָא כְּשֶׁמַּטָּה, אִם זֶה רַע –

תָּמִיד יֵשׁ עוֹד בְּרֵרָה –

הַזְּמַן הוּא כְּמוֹ גַּלְגַּל עֲנָק.
ב-1 במאי 1979 נכלל באלבום הבכורה של הלהקה אשר הופץ בתור גלי עטרי וחלב ודבש.
בשנת 2010 הופיע השיר בספרה של שמרית אור "ציפור האש", בו נאספו מאה הבולטים בשיריה בספר בפורמט חצי-אלבומי.
הצלחה

ב-2 באוקטובר 1979 נכנס למצעד הפזמונים השבועיים של רשת ג' והגיע למקום הראשון במצעד. השיר שהה במצעד 19 שבועות ומתוכם 7 שבועות רצופים במקום הראשון.
במצעד השנתי תש"ם (1980) של רשת ג' זכה השיר בתואר "שיר השנה". בכך השלימה הלהקה זכייה שנייה ברציפות בתואר זה, אחרי זכייתו של "הללויה" בשנה הקודמת. הלהקה עצמה זכתה בתואר "להקת השנה" במצעד זה.
בסוכות תשס"ט (אוקטובר 2009) ב"מצעד משיריה של גלי עטרי" דורג השיר גלגל ענק במקום 15.
גראסאות כיסוי

בשנת 2004 הוציאו הזמרות ליטל גבאי,אתי ועקנין וציפי משהיד גרסת כיסוי של השיר במסגרת התכנית כוכב נולד.
הערות שוליים

↑  סטריאו ומונו, סטריאו ומונו, אתר הדיסקוגרפיה של המוסיקה הישראלית
↑  מילות השיר "גלגל ענק", באתר שירונט
↑  Halav Udvash - חלב ודבש (Ft. Gali Atari - גלי עטרי) – Galgal Anak - גלגל ענק, נבדק ב-2022-09-11
↑  גלי עטרי וחלב ודבש, 1979-05-01, נבדק ב-2022-09-11
↑  ציפור האש, באתר www.kibutz-poalim.co.il
↑  עניין - מחווה לשמרית אור בצוותא, באתר www.habama.co.il
↑  מצעד שירי גלי עטרי – פזמונט, באתר pizmonet.co.il
↑  ראו גם מצעד הפזמונים העברי השנתי (ה'תש"ם–ה'תשמ"ט)
שרון מועלם

| --- | --- |

שרון מועלם, 2020
 לידה:  1977 (בן 48 בערך) מונטריאול קנדה 
 מקום לימודים:  אוניברסיטת טורונטו, Icahn School of Medicine at Mount Sinai 
 שפות היצירה:  אנגלית 
 יצירות בולטות:  Survival of the Sickest 
 http://sharonmoalem.com
 
שרון מועלם (באנגלית: Sharon Moalem) הוא מדען ורופא אמריקאי. הוא מומחה בתחומי מחלות נדירות, בידול המין, נוירוגנטיקה, ביוטכנולוגיה ותואר כאיש אשכולות. מחקרי הגנטיקה הקלינית שלו הובילו לגילוי שלוש תסמונות גנטיות נדירות, היפוטריכוזיס - לימפדמה - טלנגיקטזיה (אנ') - תסמונת מום כלייתי, וצורה של היפוך מין זכרי XX, כמו גם צילופתיה הקשורה בנפרונופתיה. במחקריו ובכתביו הוא כורך יחד רפואה, גנטיקה, אפיגנטיקה, היסטוריה וביולוגיה כדי להסביר כיצד הגוף האנושי מתפקד בדרכים חדשות ומרתקות. ספריו תורגמו ליותר משלושים שפות.
מועלם כיהן כעורך משנה של המגזין למחלת אלצהיימר. עבודתו המדעית הובילה לגילוי הסיידרוצילין, אנטיביוטיקה חדשנית נגד חיידקי־על שעמידים בפני רוב סוגי האנטיביוטיקה. נרשמו על שמו עשרים וחמישה פטנטים על המצאות ביוטכנולוגיות הקשורות לבריאות האדם, והוא ייסד (עם שותפים) שתי חברות ביוטכנולוגיה.
ספריו הגיעו לרשימת רבי-המכר של הניו יורק טיימס. מאמרים על מחקריו של ד"ר מועלם התפרסמו בניו יורק טיימס, בניו סיינטיסט ובטיים מגזין, והוא הופיע בטלוויזיה בתוכניתו של ג'ון סטיוארט, ב-CNN וב-NBC.
ספריו שתורגמו לעברית

דווקא החלשים שורדים, הברירה הלא טבעית: מסע אל נפלאות הרפואה, הוצאת אריה ניר, 2009
ממי ירשת את זה, איך הגנים שלנו משנים את חיינו והחיים משנים את הגנים שלנו, הוצאת אריה ניר, 2014
ספריו שטרם תורגמו לעברית

How Sex Works: Why We Look, Smell, Taste, Feel, and Act the Way We Do
The Better Half: On the Genetic Superiority of Women
The DNA Restart: Unlock Your Personal Genetic Code to Eat for Your Genes, Lose Weight, and Reverse Aging
הערות שוליים

↑  Appleyard, Bryan. "Dr Sharon Moalem: why women are the genetically stronger sex". The Sunday Times.
1 2  "Why we need disease". Today.
↑  Velasquez-Manoff, Moises (1 במאי 2014). "Gene Persuasion". Scientific American. 25 (3): 72. doi:10.1038/scientificamericanmind0514-72b. {{cite journal}}:  (עזרה)
↑  Moalem S, Babul-Hirji R, Stavropolous DJ, Wherrett D, Bägli DJ, Thomas P, Chitayat D (2012). "XX male sex reversal with genital abnormalities associated with a de novo SOX3 gene duplication". American Journal of Medical Genetics. 158 (7): 1759–64. doi:10.1002/ajmg.a.35390. PMID 22678921.{{cite journal}}:  תחזוקה - ציטוט: multiple names: authors list (link)
↑  "Hypotrichosis-Lymphedema-Telangiectasia-Renal Defect Syndrome". The University of Arizona Health Sciences.
↑  Moalem S, Brouillard P, Kuypers D, Legius E, Harvey E, Taylor G, Francois M, Vikkula M, Chitayat D. (2015). "Hypotrichosis-lymphedema-telangiectasia-renal defect associated with a truncating mutation in the SOX18 gene". Clinical Genetics. 87 (4): 378–82. doi:10.1111/cge.12388. PMID 24697860.{{cite journal}}:  תחזוקה - ציטוט: multiple names: authors list (link)
↑  Robb, Peter. "Genetic science is transforming health care and introducing ethical dilemmas". Ottawa Citizen.
↑  "Ripped Genes: Let's Talk Orphan Diseases". Medium.
↑  Human Disease Database. "Hypotrichosis-Lymphedema-Telangiectasia-Renal Defect Syndrome".
↑  Stewart, Jon. "Dr. Sharon Moalem". The Daily Show.
↑  "Sharon Moalem". LinkedIn.
↑  Shank, David. "The Genius in All of Us". Apple Podcasts.
↑  Cruz, Gilbert. "How Sex Works". Time.
↑  Harris, Lynn. "Lynn Harris Reviews 'Behind the Bedroom Door,' 'How Sex Works,'". Washington Post.
| --- | --- |
בקרת זהויות :  NLI: 987007301833605171  PLWABN: 9810638423605606  BIBSYS: 8047809  BnF: cb16992475w (data)  CiNii: DA16352368  ISNI: 0000 0000 5482 2385  LCCN: n2006183562  NDL: 01100805  NKC: mzk2008479554  NLK: KAC201103241  NTA: 303039299  SELIBR: 306783  SUDOC: 196196574  VIAF: 16664304   WorldCat (עם VIAF): 16664304
קרייג תומאס (תסריטאי)

ערך זה עוסק בתסריטאי, מפיק, שחקן וזמר. אם התכוונתם לפוליטיקאי, ראו .
| --- | --- |

תומאס בכנס קומיק-קון, סן דייגו, 2013
 לידה:  18 באוגוסט 1975 (בן 49) Port Washington, ארצות הברית 
 מדינה:  ארצות הברית 
 תקופת הפעילות:  מ-1998
 מקום לימודים:  אוניברסיטת וסליין  תיכון פול ד. שרייבר האב 
 nm0858656/ פרופיל ב-IMDb
 
קרייג דייוויד תומאס (באנגלית: Craig David Thomas; נולד ב-26 ביוני 1971) הוא תסריטאי, מפיק, שחקן וזמר אמריקאי.
ביוגרפיה

בייס נולד בעיר סנט קלאוד (אנ') שבמינסוטה.
בשנת 1996 הפך למתמחה ב-MTV יחד עם קרטר בייס.
בשנת 1997 סיים את לימודיו באוניברסיטת וסליין (אנ').